
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Trnava 101C/54/2026 2126204875 12. 08. 2026 Mgr. Simona Szabó ECLI:SK:OSTT:2026:2126204875.2
Uznesenie Okresný súd Trnava v právnej veci navrhovateľa (oprávneného): A. B., nar. XX.XX.XXXX, bytom C. XXXX/XX, D. X - E., F. G., zastúpeného právnym zástupcom: Advokátska kancelária - JUDr. Tomáš Havlík, s.r.o., so sídlom Longobardská 16, Bratislava, IČO: 50 566 784, proti povinnej: E. H., G. C. I. XX.XX.XXXX, J. K., o vyhlásenie vykonateľnosti rozsudku Obvodného súdu pre Prahu 8, č. k. 22 C 333/2014-105 zo dňa 28.06.2016, takto rozhodol: I. Súd v y h l a s u j e rozsudok Obvodního soudu pro Prahu 8, č. k. 22 C 333/2014-105 zo dňa 28.06.2016, právoplatný dňa 18.08.2016 a vykonateľný dňa 23.08.2016, za vykonateľný v Slovenskej republike. II. Súd účastníkom konania náhradu trov konania nepriznáva. odôvodnenie: 1. Navrhovateľ sa návrhom zo dňa 10.06.2026, doplneným dňa 07.08.2026, domáhal vyhlásenia vykonateľnosti rozsudku Obvodního soudu pro Prahu 8 č. k. 22 C 333/201-105 zo dňa 28.06.2016, ktorý nadobudol právoplatnosť dňa 18.08.2016 a vykonateľnosť dňa 23.08.2016, na území Slovenskej republiky. Predmetným rozsudkom bola povinnej uložená povinnosť zaplatiť navrhovateľovi sumu vo výške 84.000,- Kč spolu s úrokom z omeškania vo výške 8,05 % zo sumy 12.000,- Kč od 21.05.2014 do zaplatenia, zo sumy 12.000,- Kč od 21.06.2014 do zaplatenia, zo sumy 12.000,- Kč od 21.07.2014 do zaplatenia, zo sumy 12.000,- Kč od 21.08.2014 do zaplatenia, zo sumy 12.000,- Kč od 21.09.2014 do zaplatenia zo sumy 24.000,- Kč od 24.000,- Kč od 03.09.2014 do zaplatenia a taktiež náklady konania vo výške 21.841,80 Kč, a to všetko do 3 dní od právoplatnosti rozsudku. Navrhovateľ k svojmu návrhu pripojil rozsudok Obvodního soudu pro Prahu 8 č. k. 22 C 333/2014-105 zo dňa 28.06.2016, osvedčenie podľa článkov 54 a 58 Nariadenia pre rozsudky a súdne zmiery zo dňa 05.08.2026. 2. Podľa článku 38 ods. 1 Nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (ďalej len ,,Nariadenie“), rozsudok vydaný v členskom štáte a vykonateľný v tomto štáte sa vykoná v inom členskom štáte, ak tam bol vyhlásený za vykonateľný na návrh zainteresovaného účastníka. 3. Podľa článku 39 ods. 2 Nariadenia, miestna príslušnosť sa určí podľa bydliska účastníka, proti ktorému sa rozsudok má vykonať, alebo podľa miesta výkonu. 4. Podľa článku 40 ods. 3 Nariadenia, k návrhu treba pripojiť písomnosti uvedené v článku 53. 5. Podľa článku 53 ods. 1, 2 Nariadenia, účastník, ktorý žiada o uznanie alebo vydanie vyhlásenia vykonateľnosti, predloží vyhotovenie rozsudku, ktorý spĺňa požiadavky na preukázanie jeho pravosti, účastník ktorý žiada o vyhlásenie vykonateľnosti tiež predloží osvedčenie podľa článku 54 bez vplyvu na článok 55.
6. Podľa článku 54 Nariadenia, súd alebo príslušný orgán členského štátu, v ktorom bol vydaný rozsudok, vydá na žiadosť zainteresovaného účastníka osvedčenie podľa vzoru v prílohe V tohto nariadenia. 7. Podľa článku 41 Nariadenia, rozsudok sa vyhlási za vykonateľný ihneď po splnení formálnych náležitostí podľa článku 53 bez skúmania podľa článku 34 a 35. Účastník, proti ktorému sa o výkon žiada, nemá v tomto štádiu konania právo robiť žiadne podania k návrhu. 8. Súd pri rozhodovaní o návrhu na vyhlásenie vykonateľnosti rozsudku preskúmal návrh navrhovateľa a k nemu pripojené prílohy. Navrhovateľ k svojmu návrhu priložil rozhodnutie, ktoré má súd vyhlásiť za vykonateľné na území Slovenskej republiky, rozsudok Obvodního soudu pro Prahu 8, č. k. 22 C 333/2014-105 zo dňa 28.06.2016, ktorým súd uložil povinnej povinnosť zaplatiť navrhovateľovi sumu vo výške 84.000,- Kč s príslušenstvom a zaplatiť navrhovateľovi náklady konania vo výške 21.841,80 Kč. 9. Súd preskúmaním návrhu navrhovateľa a k nemu pripojených listinných dôkazov konštatuje, že navrhovateľ k svojmu návrhu doložil všetky potrebné písomnosti požadované v zmysle článku 53 Nariadenia, čím boli naplnené formálne náležitosti stanovené citovaným ustanovením Nariadenia. Nakoľko súd i bez ďalšieho osobitného uznávacieho konania vyhlási vykonateľnosť cudzieho rozhodnutia po splnení zákonných podmienok, súd rozhodol tak, ako je uvedené vo výrokovej časti tohto rozhodnutia bez skúmania skutočností, pre ktoré by mohlo byť cudzie rozhodnutie odmietnuté podľa článku 34 a 35 Nariadenia, keďže tento postup vyplýva z dikcie článku 41 Nariadenia. Nakoľko navrhovateľ navrhol vyhlásiť za vykonateľný rozsudok, ktorý spĺňa všetky náležitosti podľa príslušných článkov Nariadenia a priložil k nemu všetky požadované prílohy, súd toto rozhodnutie justičného orgánu cudzieho štátu vyhlásil za vykonateľné na celom území Slovenskej republiky. 10. Podľa § 68 ods. 3 zákona č. 97/1963 Zb. o medzinárodnom práve súkromnom a procesnom (ďalej len ZMPSP), účastníci nemajú právo na náhradu trov konania o uznanie cudzieho rozhodnutia. Oprávnený z cudzieho rozhodnutia môže náhradu trov spojených s uznaním cudzieho rozhodnutia uplatniť vo vykonávacom konaní alebo v exekučnom konaní. 11. Podľa § 68h ods. 2 ZMPSP, ustanovenia týkajúce sa konania o uznaní cudzieho rozhodnutia osobitným výrokom sa použijú primerane aj na konanie o návrhu na uznanie alebo neuznanie cudzieho rozhodnutia, o návrhu na určenie, že nie sú dané dôvody neuznania cudzieho rozhodnutia alebo o návrhu na vyhlásenie cudzieho rozhodnutia osobitným výrokom za vykonateľné alebo nevykonateľné na území Slovenskej republiky. 12. O náhrade trov konania rozhodol súd podľa § 68h ods. 2 v spojení s § 68 ods. 3 zákona č. ZMPSP tak, že žiaden z účastníkov nemá právo na ich náhradu. Oprávnený z cudzieho rozhodnutia môže náhradu trov spojených s uznaním cudzieho rozhodnutia uplatniť vo vykonávacom konaní alebo v exekučnom konaní. Poučenie: Proti tomuto uzneseniu možno podať odvolanie, a to do jedného mesiaca odo dňa jeho doručenia na Krajský súd v Trnave, prostredníctvom tunajšieho súdu, písomne v troch vyhotoveniach, v zmysle článku 43 Nariadenia s náležitosťami podľa § 127 CSP (ktorému súdu je určené, kto ho robí, ktorej veci sa týka, čo sa ním sleduje a podpis ), a náležitosťami podľa § 363 CSP (proti ktorému rozhodnutiu smeruje, v akom rozsahu sa rozhodnutie napáda, z akých dôvodov sa rozhodnutie považuje za nesprávne a čoho sa odvolateľ domáha). Ak má účastník, proti ktorému sa o výkon žiada, bydlisko v inom členskom štáte, než v ktorom sa vydalo vyhlásenie vykonateľnosti, lehota na odvolanie je dva mesiace a začína plynúť odo dňa doručenia buď tejto osobe do jej vlastných rúk, alebo do jej obydlia pobytu. Predĺženie tejto lehoty z dôvodu vzdialenosti nie je prípustné.

